Anadi-a si tazwara-ines ɣer taggara, yebḍa ɣef kraḍ n yeḥricen, amenzu yella-d umeslay deg-s ɣef usentel s umata d tmentaln ufran-ines, syin nerza ɣer yixef wis sin i d-yellan d aḥric n teẓri, newwi-d awal ɣef kra n tmiḍranin i yellan d tigejdanin deg usentel, nesbadu-ten-id s tikci n yimedyaten d tbadutin n yinagmayen i d-yemmaslayen ɣef teẓri-a. Aḥric wis kraḍ yella-d d tasleḍt i 27 n yismawen yebḍan ɣef ukkuz n taɣulin yemgaraden, yall isem nefka-d talɣa-nes ilmend n tawsit d umḍan, d waddad, aẓar, syin akkin nefka-d inumak-nsen ilmend n wayen i d-ulsen yimsulɣa i nesteqsa deg wennar n unadi; nɛedda ɣer laḥsabat n ufimḍi n yal taɣult i yiman-is, i wakken ad nexdem taẓayart tamassaɣt i yismawen uddisen ilmend n taɣulin d wanawen-nsen, syin ɣer-s yal taẓayart nefka-as-d asegzi- ines.